โลกบิดเบี้ยวที่อิเคะบุคุโระ

โลกบิดเบี้ยวที่อิเคะบุคุโระ หรือ สงครามแดนสนธยา (Durarara
) เป็นไลต์โนเวลของญี่ปุ่น แต่งโดย เรียวโงะ นาริตะ วาดภาพประกอบโดย สุซุฮิโตะ ยาสุดะ เริ่มตีพิมพ์ตั้งแต่เดือนเมษายน พ.ศ. 2547 โดย ASCII Media Works ปัจจุบันออกมาแล้ว 9 เล่ม ต่อมาได้รับการดัดแปลงเป็นหนังสือการ์ตูนในปี พ.ศ. 2552 และอนิเมะในปี พ.ศ. 2553

**เรื่องย่อ**
ท่ามกลางเมือง อิเคบุคุโระ ที่แสนจะวุ่นวาย มีความลับและตำนาน เด็กหนุ่ม มิคาโดะ ผู้ที่เดินทางมายังอิเคบุคุโระเพื่อศึกษาต่อ และเริ่มได้รับการเปิดเผยความต้องการของตัวตนของเขากับตัวตนของคนรอบข้างมากมาย ทั้งซับซ้อนและวุ่นวาย  หญิงสาวไร้หัว เซลตี้ ที่ตามหา หัวของตัวเองเพื่อนำตัวตนเดิมกลับมา  ชินระ ผู้กำชะตาของเซลตี้และองค์กรลับที่มีชินระดำเนินงานอยู่เบื้องหลังความลับและความแตกต่างของผุ้คน มิคาโดะผู้มีอดีตกับกลุ่มแกนนำของอิเคบุคุโระ ไซมอน ผู้ต่อกรกับ  ชิสึโอะ เพื่อห้ามต่อสู้กับ อิซายะ อังริผู้อยู่เหนือกฎเกณฑ์และเป็นเงื่อนงำสูงสุดของจุดเชื่อมแห่งเหตุการณ์

**ตัวละคร**

**ตัวละครหลัก**
เซลตี้ สตรูลูสัน (セルティ・ストゥルルソン)
พากย์เสียงโดย มิยูกิ ซาวาชิโระ
"นักบิดมอเตอร์ไซค์ดำ" หรือ "นักซิ่งหัวขาด" เป็นภูต"ดูลาฮาน"ในตำนาน ถิ่นกำเนิดเดิมอยู่ในไอร์แลนด์ แต่เมื่อราวๆ 20 ปีก่อน เกิดเรื่องบางอย่างที่ทำให้ศีรษะของเธอถูกตัดขาดจากร่างกาย เซลตี้จึงออกตามหาศีรษะของเธอ และ เธอสัมผัสได้ว่า ศีรษะของเธอต้องอยู่อีกฟากของโลกแน่ จึงลักลอบขึ้นเรือโดยสารพร้อมกับม้าหัวขาดที่กลายสภาพเป็นมอเตอร์ไซค์ เพื่อไม่ให้สะดุดตาจนเกินไป และหลังจากได้พบกับพ่อลูกคิชิทานิ เซลตี้ ก็ย้ายมาอาศัยที่เมืองอิเคะบุคุโระเพื่อตามหาศีรษะที่หายไป โดยไม่รู้เลยว่า ศีรษะของเธอนั้นถูกรักษาไว้ในห้องวิจัยของบริษัทผลิตเวชภัณฑ์ยางิริซึ่งอยู่ในอิเคะบุคุโระที่เธออาศัยอยู่  
เซลตี้ทำงานเป็นนักส่งของอิสระซึ่งอาศัยการรับงานจากคิชิทานิ ชินระที่อาศัยอยู่ด้วยกัน อนึงเนื่องจากไม่มีศีรษะจึงไม่สามารถพูดคุยสือสารได้ จึงต้องใช้การพิมพ์ตัวหนังสือบนเครื่อง PDA แต่เพราะเป็นดูราฮัน,เธอจึงมีความสามารถที่ไม่ใช่ของมนุษย์หลายอย่าง โดยเฉพาะการรับรู้สภาพแวดล้อมได้ตามปกติซึ่งเป็นเรื่องที่น่าประหลาดใจ แม้แต่ตัวเซลตี้เองก็ยังหาคำอธิบายไม่ได้ ชินระตั้งข้อสังเกตว่า ควันจากคอของเซลตี้จะกระจายไปรอบๆตัวและทำหน้าที่แทนตา เซลตี้เป็นสมาชิกคนหนึ่งของแก๊งค์ดอลล่าส์ ส่วนในห้องแช็ท เซลตี้มีแฮนเดิ้ลเนมว่า "เซ็ตต้อน" เวลาอารมณ์เธอแปรปรวนควันจากคอจะพุ่งออกมามากกว่าปกติ นิสัยของเธอเข้าข่ายซึนเดเระ และชอบนั่งดูรายการเกี่ยวกับเรื่องมนุษย์ต่างดาว เธอจัดได้ว่าเป็นคนที่มีเสน่ห์คนหนึ่งของเรื่องทีเดียว
ริวกามิเนะ มิคาโดะ (竜ヶ峰 帝人)
พากย์เสียงโดย โทชิยูกิ โทโยนางะ
พระเอกของเรื่อง เป็นผู้ก่อตั้งแกงค์ดอลล่าร์ขึ้นมาบนอินเทอร์เน็ต และเป็นผู้นำอย่างลับๆของแกงค์ เขาตกหลุมรักอันริ สาวแว่นที่อยู่ห้องเดียวกัน และถูกคิดะแซวอยู่เสมอๆ ริวกามิเนะ มิคาโดะมีด้านมืดแฝงไว้อยู่ เขาเคยใช้ปากกาแทงหัวหน้าแก๊งค์ BLUE SQUARE และ ยังจุดน้ำมันก๊าซเผาสโตรกเกอร์โรคจิตอีกด้วย ถึงจะเป็นแค่เด็กมัธยมปลาย แต่เป็นตัวอันตรายที่เหล่ามาเฟีย และ ผู้อยู่เบื้องหลังหมายหัวไว้
คิดะ มาซาโอมิ (紀田 正臣)   
พากย์เสียงโดย มาโมรุ มิยาโนะ
เพื่อนของพระเอกที่ชวนพระเอกมาเรียนที่อิเคบุกุโระ เจ้าตัวเป็นคนชอบขบขัน แต่มุขตลกแต่ละอย่างออกจะฝืดไปซะหมด เป็นอดีตหัวหน้าแกงค์ผ้าเหลือง ที่ร้างวงการออกมาเพราะแกงค์ของตนทำแฟนตัวเองบาดเจ็บ แต่สุดท้ายกลับมาเข้าร่วมแกงค์ตามเดิมเพราะเข้าใจว่าอันริถูกปีศาจมีดทำร้าย เป็นศัตรูหัวใจกับมิคาโดะ
โซโนฮาระ อันริ (園原 杏里)  
พากย์เสียงโดย คานะ ฮานาซาวะ
เด็กสาวร่วมโรงเรียนที่มีโลกส่วนตัวสูง บุคลิกเย็นชา เป็นผู้ครอบครองดาบปีศาจ"ไซกะ"ของแท้ และเป็น"ปีศาจมีด"ตนแรก ต่อมาเป็นคนหยุดการอาละวาดของไซกะอีกอันที่ควบคุมโดยรุ่นพี่ของเธอ ซึ่งใช้ไซกะไปครอบงำคนนับร้อยในเมือง และหลังจากอันริหยุดเรื่องได้ ไซกะทั้งหมดที่สิงคนก็มาอยู่ไต้บังคับบัญชาของเธอ ซึ่งไซกะตัวอื่นๆจะเรียกธอว่า"แม่"เนื่องจากเดิมไซกะเป็นผู้หญิง และไซกะตัวอื่นๆจะแทนตัวเองว่า"ลูก" ซึ่งทั้งหมดนับได้ว่าเป็นอีกแกงค์หนึ่งในอิคิบุคุโระ
คุโรนูมะ อาโอบะ (黒沼 青葉 )
พากย์เสียงโดย ฮิโร ชิโมโน
เป็นรุ่นน้องของมิคาโดะ และ เป็นหัวหน้าแก็งค์ BLUE SQUARE เป้าหมายของเขาคือให้มิคาโดะเป็นหัวหน้าแก็งค์ BLUE SQUARE เพื่อที่จะโค่นล้มดอลล่าร์ คุโรนูมะ อาโอบะนั้นมีบุคลิกนิสัยคล้าย โอริฮาระ อิซายะ ด้วย
มิกะจิม่า ซากิ (三ヶ島 沙樹)
เป็นแฟนสาวของ คิดะ มาซาโอมิ เธอถูกอิซูมิหักขา จึงนอนอยู่โรงพยาบาล จนวันหนึ่งเธอ และ มาซาโอมิ คิดะ เดินทางออกนอกอิเคะบุคุโระเพื่อที่จะพักผ่อน แต่ต้องหาเงินโดยการขุดคุ่ยข้อมูลของโยโดกิริ จินไน ให้โอริฮาระ อิซายะ นิสัยของเธอเป็นคนที่พูดตรงไปตรงมา อ่านใจคนได้
คิชิทานิ ชินระ (岸谷 新羅) 
พากย์เสียงโดย จุน ฟุคุยามะ
หมอเถื่อนในย่านอิเคบุกุโระ ที่แอบชอบเซลตี้ ชอบพูดภาษาที่ฟังยาก (ชอบพูดคำประสมคันจิ 4 ตัวอัพ)เป็นนายหน้ารับงานให้เซลตี้ เขาเป็นคนพบเซลตี้โดยบังเอิญไต้ท้องเรือสำราญเมื่อเขาอายุ4ขวบ เขาเป็นคนเดียวที่อ่านสีหน้าของเซลตี้ออก เขาชอบแซวเซลตี้บ่อยๆและมักจะถูกเซลตี้อัดกลับ
เฮวาจิมะ ชิสึโอะ (平和島 静雄)
พากย์เสียงโดย ไดสุเกะ โอโนะ
อันธพาลตัวเอ้ที่ถ้าใครขวางหูขวางตาแล้ว ไม่มีทางที่จะปล่อยไปได้ง่ายๆ หมอนี่จัดการเหยื่อแต่ละคนได้อย่างน่าสนใจมาก เป็นลูกมือของทานากะ ทอม ซึ่งมีอาชีพรับทวงหนี้ กล่าวกันว่า เป็น "ชายหนุ่มที่แข็งแกร่งที่สุดในอิเคบุกุโร่" เลยทีเดียว (แต่เจ้าตัวบอกว่าไม่ชอบความรุนแรงซะงั้น) เขาเป็นเพื่อนรุ่นเดียวกับ อิซายะและชินระ เขาแสดงพลังครั้งแรกตอนยกตู้เย็นจะมาทุ่มใส่น้อง เพราะน้องทะลึ่งไปกินขนมของชิสึโอะเข้า ทำให้แขนเขาหัก ครั้งต่อมาก็ยกโต๊ะครูทุ่มใส่เพื่อน จนไหล่หลุด และก็บาดเจ็บซ้ำแล้วซ้ำเล่า จนกระดูกเขาแข็งแรงขึ้น เมื่อเรียนจบเขาไม่มีที่ทำงานแน่นอนเนื่องจากพลังดังกล่าว จึงรับงานเป็นเป็นบาร์เทนเดอร์และผู้ช่วยทวงหนี้ไปด้วยกัน ชอบตามไล่ล่าอิซายะอยู่ตลอดเวลา ด้วยเหตุผลที่ว่า "หมั่นไส้" เลยชอบทักทายอิซายะด้วยตู้น้ำกระป๋องอัตโนมัติหรือเสาไฟอยู่บ่อยๆ

โอริฮาระ อิซายะ (折原 臨也)
พากย์เสียงโดย ฮิโรชิ คามิยะ
นักขายข่าวลึกลับในเขตชินจูกุ เป็นศัตรูคู่อาฆาตของชิสึโอะ ชอบหัวเราะเสียงกวนๆ มีอาวุธเป็นมีดพกเล่มเดียวที่สามารถต่อกรกับชิสึโอะได้สมน้ำสมเนื้อ ที่จริงแล้วออกแนวหนีซะมากกว่า ชอบเรียกชิสึโอะว่าชึสึจัง เป็นคนที่คอยยุให้ทั้งสามแกงค์มีเรื่องกันโดยการขายข่าวไปยังที่ต่างๆ และให้เหตุผลว่า ชอบมนุษย์ ? เขาชอบเล่นหมากกระดานพิเรนๆ ที่คิดขึ้นมาเอง โดยบนกระดานจะมีตัวเดินวางสะเปะสปะ โดยในกระดานประกอบไปด้วยตัวโอเทลโล่ หมากรุก หมากรุกญี่ปุ่น ตัวหมากล้อม และไพ่ ตอนแรกเขาใช้กระดานสี่เหลี่ยมแต่เขาจุดไฟเผามันไปเลยเอากระดานสามเหลี่ยมมาเล่นแทน เป็นคนที่เก็บหัวของเซลตี้เอาใว้จากสถาบันเวชภัณท์ยางิริ
ฮาริมะ มิกะ (張間 美香)  
พากย์เสียงโดย มาริยะ อิเซะ
เธอคนนี้เป็นคนรักของ ยางิริ เซย์จิ เป็นเด็กที่มีรอยแผลที่คอ หน้าตาเธอเหมือนกับหัวของเซลตี้มากจนเซย์จิเข้าใจผิด ความจริงแล้วเธอคือเด็กที่เกือบถูกเซย์จิฆ่าเพราะเข้ามาเห็นหัวของเซลตี้ในห้องของเซย์จิโดยบังเอิญ นามิเอะจึงจ้างชินระ มาศํลยกรรมใบหน้าของเธอให้เหมือนกับหัวของเซลตี้ และเติมรอยแผลที่คอเข้าไป เพื่อเป็นของขวัญให้น้องชาย
ยางิริ เซย์จิ (矢霧 誠二)
พากย์เสียงโดย คาซุมะ โฮริเอะ
เด็กหนุ่มผู้หลงใหลในหัวของเซลตี้ที่นามิเอะเก็บใว้ เขาคิดว่ามิกะเป็นเซลตี้มาตลอดโดยที่ไม่รู้ความจริง จนกระทั่งเซลตี้ปรากฏตัวขึ้น แต่เขาก็ยังรักมิกะอยู๋เหมือนเดิม แต่แค่หัวเท่านั้น
ยางิริ นามิเอะ (矢霧 波江)
พากย์เสียงโดย ซานาเอะ โคบายาชิ
หญิงสาวผู้รักน้องสุดหัวใจ เธอออกตามหาเซย์จิด้วยความรักทั้งหมดที่เธอมี เธอกำลังทดลองอะไรอยู่นะ
คาโดตะ เคียวเฮ (門田 京平)
พากย์เสียงโดย ยูอิจิ นากามูระ
1ในแก็งรถตู้ เป็นคนที่ดูมีเหตุผลและเป็นผู้ใหญ่ที่สุด คอยเตือนสติให้กับคนในแก็งหรือคนอื่นๆให้ตลอดเวลา
ยูมาซากิ วอล์คเกอร์ (遊馬崎 ウォーカー)
พากย์เสียงโดย ยูกิ คาจิ
1ในแก็งรถตู้ หนุ่มตาตี่ลูกครึ่งญี่ปุ่นฝรั่ง ชื่นชอบการอ่านการ์ตูนเป็นที่สุด
คาริซาวะ เอริกะ (狩沢 絵理華)
พากย์เสียงโดย อายาฮิ ทากางากิ
1ในแก็งรถตู้ หญิงสาวคลั่งการ์ตูนไม่แพ้ยูมาซากิ ซึ่งเป็นเพื่อนด้วยกัน
โทงุสะ ซาบุโร่ (渡草 三郎) 
พากย์เสียงโดย ทาคุมะ เทราชิมะ
1ในแก็งรถตู้ เป็นคนคอยขับรถตู้ ชอบบ่นทุกเรื่องที่เจอ
ไซมอน เบรซเนฟ (サイモン・ブレジネフ)
พากย์เสียงโดย ทากายะ คุโรดะ
เป็นชาวรัสเซีย ที่มีผิวดำ เป็นลูกมือของร้านซูชิ (แต่ไม่คอยมีคนมากิน) มีร่างกายที่สูงใหญ่ แข็งแรงมาก เป็นคนเดียวที่สามารถรับมือชิสึโอะได้
โรคุโจว ชิคาเกะ (六条千景)
พากย์เสียงโดย ยูกิ โอโนะ
หัวหน้าแกงค์โทระมารุ เป็นคนที่ไม่ชอบเห็นผู้หญิงถูกทำร้าย และ ต้องการเอาคืนแกงค์ดอลลาร์
วาโรน่า (ヴァローナ)
พากย์เสียงโดย มาโอะ อิจิมิจิ
นักฆ่าสาวรัชเซียผู้ที่ชื่นชอบการฆ่าผู้อื่น แต่ถูกมาเฟียทำร้ายเลยต้องมาทำงานกับเฮวาจิมะ ชิสึโอะ
อาคาเนะ อวาคุสึ (粟楠 茜)
พากย์เสียงโดย มิซากิ คุโนะ
ลูกสาวของหัวหน้าแกงค์มาเฟียที่คิดว่าจะมีคนไม่ดีมาตามฆ่าพ่อแม่ เธอเลยหนีออกจากบ้าน
รูริ ฮิจิริเบะ(聖辺 ルリ)
พากย์เสียงโดย ซากิ ฟุจิตะ
ไอดอลสาวยอดนิยม ที่มีเบื้องหลังเป็นนักฆ่าฉายา hollywood เธอต้องการล้างแค้นคนที่หลอกใช้งานเธอ และ คนที่ฆ่าพ่อของเธอ
จินไน โยโดกิริ 
พากย์เสียงโดย โนบูโอะ โทบูตะ
นักค้าข่าวปริศนาที่ถูกเหล่ามาเฟียตามล่า

**นิยาย**
 ดูรารารา
วางตลาดเดือนเมษายน 2547 (ISBN 4-84-022646-6)- ดูรารารา
×2 วางตลาดเดือนมีนาคม 2548 (ISBN 4-84-023000-5)- ดูรารารา
×3 วางตลาดเดือนสิงหาคม 2549 (ISBN 4-84-023516-3)- ดูรารารา
×4 วางตลาดเดือนมีนาคม 2551 (ISBN 978-4-8402-4186-1)- ดูรารารา
×5 วางตลาดเดือนมีนาคม 2552 (ISBN 978-4-0486-7595-6)- ดูรารารา
×6 วางตลาดเดือนกรกฎาคม 2552 (ISBN 978-4-0486-7905-3)- ดูรารารา
×7 วางตลาดเดือนมกราคม 2553 (ISBN 978-4-0486-8276-3)

**หนังสือการ์ตูน**

**อนิเมะ**
เริ่มออกอากาศตั้งแต่วันที่ 7 มกราคม พ.ศ. 2553 ทางสถานี MBS -TBS Brain's Base ซึ่งทีมงานสร้างส่วนใหญ่ล้วนเป็นทีมเดียวกับที่สร้างเรื่องบัคคาโน!ในปี พ.ศ. 2550

**รายชื่อตอน**
 ตอนที่ 1 วจีแรก- ตอนที่ 2 เรื่องจริงและเรื่องลวง- ตอนที่ 3 อาละวาท- ตอนที่ 4 เงาปลอบโยนแห่งความเดียวดาย - ตอนที่ 5 ย้อมแมวขาย - ตอนที่ 6 วิ่งเต้นไปทุกทิศทุกทาง- ตอนที่ 7 ผู้ไร้เทียมทาน- ตอนที่ 8 ฝันลมๆแล้งๆ - ตอนที่ 9 รักที่ไม่ปล่อยวาง- ตอนที่ 10 ไม่เคยพบเคยเห็น- ตอนที่ 11 พายุแห่งความโกลาหล- ตอนที่ 12 มีมืดย่อมมีสว่าง- ตอนที่ 13 สถานการณ์ผลิกผัน- ตอนที่ 14 สับสนอลม่าน- ตอนที่ 15 ปัญญาของคนโง่- ตอนที่ 16 ต่างฝ่ายต่างรัก- ตอนที่ 17 เมื่อทุกสิ่งเปลี่ยนผัน- ตอนที่ 18 ชะตาฟ้าลิขิต- ตอนที่ 19 ฟ้าครามสิ้นแล้ว- ตอนที่ 20 สู่ขั้วอำนาจใหม่- ตอนที่ 21 มืดแปดด้าน- ตอนที่ 22 มติสลายกลุ่ม- ตอนที่ 23 เรื่องราวสลับซับซ้อน- ตอนที่ 24 ปล่อยวางตน- ตอนที่ 25 เมืองที่สงบสุข

**เพลงประกอบ**
 เพลงเปิด 1 (ตอนที่1-12) "อุรางิริ โนะ ยูยาเคะ" (裏切りの夕焼け)
 ขับร้องโดย THEATRE BROOK- เพลงปิด 1 (ตอนที่1-12) "Trust Me"
 ขับร้องโดย ยูยะ มัตสึชิตะ- เพลงเปิด 2 (ตอนที่13-24) "Complication" (コンプリケイション)
 ขับร้องโดย ROOKiEZ is PUNK'D- เพลงปิด 2 (ตอนที่13-24) "Butterfly"
 ขับร้องโดย ON/OFF- เพลงเปิด 3 (ภาค 2 ตอนที่1-12) "Headhunt" 
 ขับร้องโดย OKAMOTO'S- เพลงปิด 3 (ภาค 2 ตอนที่1-12) "NEVER SAY NEVER "
 ขับร้องโดย THREE LIGHTS DOWN KINGS- เพลงเปิด 4 (ภาค 2 ตอนที่13-24) "Day you laugh" (豊永利行)
 ขับร้องโดย Toshiyuki Toyonaga- เพลงปิด 4 (ภาค 2 ตอนที่13-24) "EXIT"
 ขับร้องโดย Revalcy- เพลงเปิด 5 (ภาค 2 ตอนที่24-36) "Steppin’ out" 
 ขับร้องโดย FLOW- เพลงปิด 5 (ภาค 2 ตอนที่24-36) "Joker ni Yoroshiku"
 ขับร้องโดย PENGUIN RESEARCH

**แหล่งข้อมูลอื่น**
  เว็บไซต์ทางการของภาคอนิเมะ  -  เว็บไซต์ทางการของภาคอนิเมะ (MBS)  - 10947
หมวดหมู่:วิดีโอเกมที่ออกวางจำหน่ายในปี พ.ศ. 2553
หมวดหมู่:อนิเมะที่ออกฉายในปี พ.ศ. 2553
หมวดหมู่:อนิเมะที่ออกฉายในปี พ.ศ. 2558
หมวดหมู่:รายการโทรทัศน์ที่มีฉากในโตเกียว
หมวดหมู่:มังงะของสำนักพิมพ์แอสกีมีเดียเวิร์กส์